b"\n_START_ARTICLE_\nEmilio Lamo de Espinosa Michels de Champourcin\n_START_SECTION_\nBiografia\n_START_PARAGRAPH_\n\xc3\x89s fill d'Emilio Lamo de Espinosa y Enr\xc3\xadquez de Navarra, marqu\xc3\xa8s de Mira-sol, i germ\xc3\xa0 de Jaime Lamo de Espinosa, ministre durant la transici\xc3\xb3 espanyola. El 1973 es va doctorar en Dret amb Premi Extraordinari per la Universitat Complutense de Madrid i el 1979 es doctor\xc3\xa0 en sociologia per la Universitat de Calif\xc3\xb2rnia, on ha estat professor visitant. _NEWLINE_\xc3\x89s catedr\xc3\xa0tic de Sociologia de la Universitat Complutense, ha estat director general d'Universitats (1982-1985) i Secretari General i fundador del Consell d'Universitats (1985-1987), i redactor de la Llei de Reforma Universit\xc3\xa0ria (1983) que va adaptar la Universitat espanyola a la Constituci\xc3\xb3 espanyola de 1978. A l'octubre de 1987 va dimitir volunt\xc3\xa0riament i torna a la universitat, encarregant-se de l'engegada de l'Institut d'Estudis Socials Avan\xc3\xa7ats (IESA) en el Consell Superior d'Investigacions Cient\xc3\xadfiques._NEWLINE_De 1988 a 1991 va compatibilitzar les seves tasques universit\xc3\xa0ries amb la Vicepresid\xc3\xa8ncia de l'empresa Burke-Emop\xc3\xbablica, un institut de recerca social privat, realitzant multitud d'informes i estudis electorals, sondejos d'opini\xc3\xb3 p\xc3\xbablica i estudis de mercat. I de 1990 a 1992 va dirigir les activitats culturals del Pavell\xc3\xb3 d'Espanya a l'Expo 92 de Sevilla, dissenyant i organitzant el primer Congr\xc3\xa9s Internacional de la Llengua Espanyola (l'anomenat Congr\xc3\xa9s zero)._NEWLINE_En 1992 va ser nomenat director de l'Institut Universitari Ortega y Gasset, tasca que va exercir fins a l'any 2001. Durant aquests anys l'Institut Universitari Ortega y Gasset va passar a ser el centre de formaci\xc3\xb3 de postgrau en ci\xc3\xa8ncies socials major d'Espanya, amb gaireb\xc3\xa9 500 estudiants de m\xc3\xa9s de 20 nacionalitats._NEWLINE_Al gener del 2002 va ser nomenat Director del recentment creat Reial Institut Elcano d'Estudis Internacionals i Estrat\xc3\xa8gics, dissenyant les seves activitats i assumint l'engegada del que probablement va ser el primer think tank espanyol, c\xc3\xa0rrec en el qual \xc3\xa9s destitu\xc3\xaft a l'abril del 2005. En aquest c\xc3\xa0rrec va causar pol\xc3\xa8mica per les seves posicions a favor de la invasi\xc3\xb3 de l'Iraq i de la participaci\xc3\xb3 d'Espanya en la intervenci\xc3\xb3, seguint la l\xc3\xadnia del Govern de Jos\xc3\xa9 Mar\xc3\xada Aznar. En 2012 tornaria a la presid\xc3\xa8ncia de l'organisme._NEWLINE_A m\xc3\xa9s, ha estat President de la Federaci\xc3\xb3 Espanyola de Sociologia (2007-2010), membre del Research Committee de l'Institut Universitari Europeu (Universitat Europea de Flor\xc3\xa8ncia), assessor de l'European Institute of Education and Social Policy (Par\xc3\xads), assessor del International Council of Educational Development (Washington), consultor per Sofres, Sofemasa i Demoscopia, membre del Consell Superior d'Estad\xc3\xadstica, membre del Consell Assessor del Centre d'Investigacions Sociol\xc3\xb2giques, i ha estat o \xc3\xa9s membre dels consells de redacci\xc3\xb3 de les revistes Contemporary Crisis, Revista Espa\xc3\xb1ola de Investigaciones Sociol\xc3\xb3gicas (REIS), Revista Espa\xc3\xb1ola de Sociolog\xc3\xada, Revista Internacional de Sociolog\xc3\xada, Sistema, Revista de Occidente, Empiria, Arxius i Papers, entre altres._NEWLINE_\xc3\x89s membre de nombre (medalla 44) de la Reial Acad\xc3\xa8mia de Ci\xc3\xa8ncies Morals i Pol\xc3\xadtiques des del 2010, i de l'Acad\xc3\xa8mia Europea de les Ci\xc3\xa8ncies i les Arts. A m\xc3\xa9s \xc3\xa9s tamb\xc3\xa9 Acad\xc3\xa8mic Corresponent de la Reial Acad\xc3\xa8mia de Doctors d'Espanya.Est\xc3\xa0 en possessi\xc3\xb3 de la Gran Creu de l'Orde d'Alfons X el Savi concedida per l'Estat Espanyol, i de l'Orde de les Palmes Acad\xc3\xa8miques concedida per la Rep\xc3\xbablica Francesa. I \xc3\xa9s Doctor Honoris causa per la Universitat de Salamanca(2012)."